આ અગાઉ તત્કાલીન ચીફ જસ્ટિસ દીપક મિશ્રા, જસ્ટીસ એમ.ખાનવીલકર અને જસ્ટીસ એસ અબ્દુલ નાજિરની બેંચે 2:1ની બહુમતી સાથે નિર્ણય લીધો હતો કે 1994ના બંધારણીય પીઠના નિર્ણય પર પુનર્વિચારની જરૂર નથી છે જેમાં જણાવવામાં આવ્યું હતું કે મસ્જિદમાં નમાઝ અદા કરવી એ ઈસ્લામનો અભિન્ન હિસ્સો નથી. તેની સાથે બેંચે જણાવ્યું હતું કે 1994નો ઇસ્માઇલ ફારૂખી નિર્ણય ફક્ત જમીન સંપાદન માટે જ હતો. જમીન વિવાદનો તેની સાથે કોઈ લેવા દેવા નથી તેથી સિવિલ કેસની સુનાવણી થશે. જો કે જસ્ટિસ નાજિરે તેનાથી અસંમતિ વ્યક્ત કરતા જણાવ્યું કે સંવિધાન પીઠના નિર્ણય પર ફરી વિચારણા કરવામાં આવે. જસ્ટિસ મિશ્રા 3 ઓક્ટોબરના રોજ નિવૃત્ત થયા છે જેથી હવે નવી બેંચ બનાવાઇ છે.